CELEX: 32008L0005
Language: el
Date: 2008-01-30 00:00:00
Title: Οδηγία 2008/5/ΕΚ της Επιτροπής, της 30ής Ιανουαρίου 2008 , σχετικά με την αναγραφή, στην επισήμανση ορισμένων τροφίμων, υποχρεωτικών ενδείξεων πέραν των προβλεπομένων από την οδηγία 2000/13/ΕΚ του Ευρωπαϊκού Κοινοβουλίου και του Συμβουλίου (Κωδικοποιημένη έκδοση) (Κείμενο που παρουσιάζει ενδιαφέρον για τον ΕΟΧ )

31.1.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 27/12
            
         
      ΟΔΗΓΊΑ 2008/5/ΕΚ ΤΗΣ ΕΠΙΤΡΟΠΉΣ
   
   της 30ής Ιανουαρίου 2008
   σχετικά με την αναγραφή, στην επισήμανση ορισμένων τροφίμων, υποχρεωτικών ενδείξεων πέραν των προβλεπομένων από την οδηγία 2000/13/ΕΚ του Ευρωπαϊκού Κοινοβουλίου και του Συμβουλίου
   (Κείμενο που παρουσιάζει ενδιαφέρον για τον ΕΟΧ)
   (Κωδικοποιημένη έκδοση)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   την οδηγία 2000/13/ΕΚ του Ευρωπαϊκού Κοινοβουλίου και του Συμβουλίου, της 20ής Μαρτίου 2000, για προσέγγιση των νομοθεσιών των κρατών μελών σχετικά με την επισήμανση, την παρουσίαση και τη διαφήμιση των τροφίμων (1), και ιδίως το άρθρο 4 παράγραφος 2,
   την οδηγία 94/35/ΕΚ του Ευρωπαϊκού Κοινοβουλίου και του Συμβουλίου, της 30ής Ιουνίου 1994, για τα γλυκαντικά που προορίζονται να χρησιμοποιηθούν στα τρόφιμα (2), και ιδίως το άρθρο 6,
   Εκτιμώντας τα ακόλουθα:
   
               (1)
            
            
               Η οδηγία 94/54/ΕΚ της Επιτροπής, της 18ης Νοεμβρίου 1994, σχετικά με την αναγραφή, στην επισήμανση ορισμένων τροφίμων, υποχρεωτικών ενδείξεων πέραν των προβλεπομένων από την οδηγία 79/112/ΕΟΚ του Συμβουλίου (3), έχει επανειλημμένα τροποποιηθεί (4), κατά τρόπο ουσιαστικό. Είναι, ως εκ τούτου, σκόπιμη, για λόγους σαφήνειας και ορθολογισμού, η κωδικοποίηση της εν λόγω οδηγίας.
            
         
               (2)
            
            
               Για την κατάλληλη ενημέρωση των καταναλωτών, είναι αναγκαίο να προβλεφθούν για ορισμένα συγκεκριμένα τρόφιμα συμπληρωματικές υποχρεωτικές ενδείξεις πέραν εκείνων που προβλέπονται στο άρθρο 3 της οδηγίας 2000/13/ΕΚ.
            
         
               (3)
            
            
               Τα αέρια συσκευασίας που χρησιμοποιούνται για τη συσκευασία ορισμένων τροφίμων δεν πρέπει να θεωρούνται συστατικά κατά την έννοια του άρθρου 6 παράγραφος 1 της οδηγίας 2000/13/ΕΚ και δεν πρέπει, συνεπώς, να περιλαμβάνονται στον κατάλογο των συστατικών της επισήμανσης.
            
         
               (4)
            
            
               Εντούτοις ο καταναλωτής πρέπει να ενημερώνεται για τη χρησιμοποίηση των αερίων αυτών στο μέτρο που η εν λόγω πληροφορία του επιτρέπει να κατανοεί το λόγο για τον οποίο η διάρκεια διατηρήσεως του τροφίμου που αγοράζει είναι μεγαλύτερη εκείνης αναλόγων προϊόντων συσκευασμένων με διαφορετικό τρόπο.
            
         
               (5)
            
            
               Για επαρκή ενημέρωση των καταναλωτών, απαιτείται υποχρεωτική αναγραφή στην επισήμανση τροφίμων εμπεριεχόντων γλυκαντικά, μιας ένδειξης που να προβάλλει το γεγονός αυτό.
            
         
               (6)
            
            
               Επιπλέον, πρέπει να τίθενται προειδοποιήσεις επί της συσκευασίας τροφίμων που περιέχουν ορισμένες κατηγορίες γλυκαντικών.
            
         
               (7)
            
            
               Επιπλέον, είναι αναγκαίο να προβλεφθεί επισήμανση που να παρέχει στους καταναλωτές σαφείς πληροφορίες σχετικά με την παρουσία γλυκυρριζικού οξέως ή του μετά αμμωνίου άλατός του σε είδη ζαχαροπλαστικής και σε ποτά. Στην περίπτωση υψηλής περιεκτικότητας γλυκυρριζικού οξέως ή του μετά αμμωνίου άλατός του στα εν λόγω προϊόντα, οι καταναλωτές, και ιδιαίτερα τα άτομα που πάσχουν από υπέρταση, πρέπει επιπλέον να πληροφορούνται ότι πρέπει να αποφεύγεται η υπερβολική πρόσληψη. Για να διασφαλισθεί η σωστή κατανόηση της πληροφορίας αυτής εκ μέρους των καταναλωτών, θα ήταν προτιμότερο να χρησιμοποιηθεί ο πολύ γνωστός όρος «εκχυλίσματα γλυκύρριζας».
            
         
               (8)
            
            
               Τα μέτρα που προβλέπονται στην παρούσα οδηγία είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων.
            
         
               (9)
            
            
               Η παρούσα οδηγία δεν θίγει τις υποχρεώσεις των κρατών μελών όσον αφορά στις προθεσμίες ενσωμάτωσης στο εθνικό δίκαιο των οδηγιών που εμφαίνονται στο παράρτημα ΙΙ μέρος Β,
            
         ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
   Άρθρο 1
   Με την επιφύλαξη των διατάξεων του άρθρου 3 της οδηγίας 2000/13/ΕΚ, η επισήμανση των τροφίμων που παρατίθενται στο παράρτημα Ι της παρούσας οδηγίας περιλαμβάνει τις συμπληρωματικές υποχρεωτικές ενδείξεις όπως καθορίζονται στο εν λόγω παράρτημα.
   Άρθρο 2
   Η οδηγία 94/54/ΕΚ όπως τροποποιήθηκε με τις οδηγίες που παρατίθενται στο παράρτημα ΙΙ μέρος Α καταργείται, με την επιφύλαξη των υποχρεώσεων των κρατών μελών όσον αφορά στις προθεσμίες ενσωμάτωσης στο εθνικό δίκαιο των οδηγιών που εμφαίνονται στο παράρτημα ΙΙ μέρος Β.
   Οι αναφορές στην καταργούμενη οδηγία θεωρούνται ότι γίνονται στην παρούσα οδηγία και διαβάζονται σύμφωνα με τον πίνακα αντιστοιχίας που εμφαίνεται στο παράρτημα ΙΙΙ.
   Άρθρο 3
   Η παρούσα οδηγία αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.
   Άρθρο 4
   Η παρούσα οδηγία απευθύνεται στα κράτη μέλη.
   
      Βρυξέλλες, 30 Ιανουαρίου 2008.
      
         
            Για την Επιτροπή
         
         
            Ο Πρόεδρος
         
         José Manuel BARROSO
         
      
   
   
      (1)  ΕΕ L 109 της 6.5.2000, σ. 29. Οδηγία όπως τροποποιήθηκε τελευταία με την οδηγία 2007/68/ΕΚ της Επιτροπής (ΕΕ L 310 της 28.11.2007, σ. 11).
   
      (2)  ΕΕ L 237 της 10.9.1994, σ. 3. Οδηγία όπως τροποποιήθηκε τελευταία με την οδηγία 2006/52/ΕΚ (ΕΕ L 204 της 26.7.2006, σ. 10).
   
      (3)  ΕΕ L 300 της 23.11.1994, σ. 14. Οδηγία όπως τροποποιήθηκε τελευταία με την οδηγία 2004/77/ΕΚ (ΕΕ L 162 της 30.4.2004, σ. 76).
   
      (4)  Βλ. παράρτημα ΙΙ μέρος Α.
   
      ΠΑΡΑΡΤΗΜΑ Ι
      Κατάλογος των τροφίμων των οποίων η επισήμανση πρέπει να περιλαμβάνει συμπληρωματική υποχρεωτική ένδειξη
      
                  Τύπος ή κατηγορία τροφίμων
               
               
                  Ένδειξη
               
            
                  Τρόφιμα των οποίων η διάρκεια διατήρησης παρατάθηκε με τη χρήση εγκεκριμένων αερίων συσκευασίας κατ’ εφαρμογή της οδηγίας 89/107/ΕΟΚ του Συμβουλίου (1)
                  
               
               
                  «Σε προστατευτική ατμόσφαιρα»
               
            
                  Τα τρόφιμα που περιέχουν ένα ή περισσότερα γλυκαντικά, κατά την έννοια της οδηγίας 94/35/ΕΚ
               
               
                  «με γλυκαντικά»
                  Η ένδειξη αυτή συνοδεύει την ονομασία πωλήσεως όπως προβλέπεται στο άρθρο 5 της οδηγίας 2000/13/ΕΚ
               
            
                  Τα τρόφιμα που περιέχουν ένα ή περισσότερα πρόσθετα σάκχαρα και ταυτόχρονα ένα ή περισσότερα γλυκαντικά, κατά την έννοια της οδηγίας 94/35/ΕΚ
               
               
                  «με σάκχαρα και γλυκαντικά»
                  Η ένδειξη αυτή συνοδεύει την ονομασία πωλήσεως όπως προβλέπεται στο άρθρο 5 της οδηγίας 2000/13/ΕΚ
               
            
                  Τρόφιμα που περιέχουν ασπαρτάμη
               
               
                  «περιέχει πηγή φαινυλαλανίνης»
               
            
                  Τρόφιμα στα οποία έχουν προστεθεί πολυόλες σε ποσοστό μεγαλύτερο του 10 %
               
               
                  «η υπερβολική κατανάλωση μπορεί να έχει καθαρτικά αποτελέσματα»
               
            
                  Είδη ζαχαροπλαστικής ή ποτά που περιέχουν γλυκυρριζικό οξύ ή το μετά αμμωνίου άλας του λόγω προσθήκης της ουσίας (των ουσιών) ως τοιαύτης (ως τοιαύτων) ή του φυτού γλυκύρριζα Glycyrrhiza glabra, με συγκέντρωση ίση με ή ανώτερη από 100 mg/kg ή 10 mg/l.
               
               
                  Η φράση «περιέχει γλυκύρριζα» προστίθεται αμέσως μετά τον κατάλογο των συστατικών, εκτός εάν ο όρος «γλυκύρριζα» περιλαμβάνεται ήδη στον κατάλογο των συστατικών ή στην ονομασία υπό την οποία πωλείται το προϊόν. Εάν δεν υπάρχει κατάλογος των συστατικών, η ένδειξη τοποθετείται δίπλα στην ονομασία με την οποία πωλείται το προϊόν.
               
            
                  Είδη ζαχαροπλαστικής που περιέχουν γλυκυρριζικό οξύ ή το μετά αμμωνίου άλας του λόγω προσθήκης της ουσίας (των ουσιών) ως τοιαύτης (ως τοιαύτων) ή του φυτού γλυκύρριζα Glycyrrhiza glabra, με συγκέντρωση ίση με ή ανώτερη από 4 g/kg.
               
               
                  Το ακόλουθο μήνυμα πρέπει να προστεθεί μετά τον κατάλογο των συστατικών: «περιέχει γλυκύρριζα – να αποφεύγεται η υπερβολική κατανάλωση σε περίπτωση υπέρτασης». Εάν δεν υπάρχει κατάλογος των συστατικών, η ένδειξη τοποθετείται δίπλα στην ονομασία με την οποία πωλείται το προϊόν.
               
            
                  Ποτά που περιέχουν γλυκυρριζικό οξύ ή το μετά αμμωνίου άλας του λόγω προσθήκης της ουσίας (των ουσιών) ως τοιαύτης (ως τοιαύτων) ή του φυτού γλυκύρριζα Glycyrrhiza glabra, με συγκέντρωση ίση με ή ανώτερη από 50 mg/kg ή 300 mg/l, στην περίπτωση ποτών με περιεκτικότητα σε οινόπνευμα ανώτερη του 1,2 % κατ’ όγκο (2).
               
               
                  Το ακόλουθο μήνυμα πρέπει να προστεθεί μετά τον κατάλογο των συστατικών: «περιέχει γλυκύρριζα – να αποφεύγεται η υπερβολική κατανάλωση σε περίπτωση υπέρτασης». Εάν δεν υπάρχει κατάλογος των συστατικών, η ένδειξη τοποθετείται δίπλα στην ονομασία με την οποία πωλείται το προϊόν.
               
            
         (1)  ΕΕ L 40 της 11.2.1989, σ. 27.
      
         (2)  Η τιμή ισχύει για το προϊόν όπως προτείνεται έτοιμο για κατανάλωση ή όπως ανασυστάθηκε σύμφωνα με τις οδηγίες του παρασκευαστή.
   
   
      ΠΑΡΑΡΤΗΜΑ ΙΙ
      ΜΕΡΟΣ Α
      Καταργούμενη οδηγία με κατάλογο των διαδοχικών τροποποιήσεών της
      
         (που αναφέρονται στο άρθρο 2)
      
      
                  Οδηγία 94/54/ΕΚ της Επιτροπής
               
               
                  (ΕΕ L 300 της 23.11.1994, σ. 14)
               
            
                  Οδηγία 96/21/ΕΚ του Συμβουλίου
               
               
                  (ΕΕ L 88 της 5.4.1996, σ. 5)
               
            
                  Οδηγία 2004/77/ΕΚ της Επιτροπής
               
               
                  (ΕΕ L 162 της 30.4.2004, σ. 76)
               
            ΜΕΡΟΣ Β
      Κατάλογος ημερομηνιών ενσωμάτωσης στο εθνικό δίκαιο
      
         (που αναφέρονται στο άρθρο 2)
      
      
                  Οδηγία
               
               
                  Λήξη προθεσμίας ενσωμάτωσης
               
            
                  94/54/ΕΚ
               
               
                  30 Ιουνίου 1995 (1)
                  
               
            
                  96/21/ΕΚ
               
               
                  30 Ιουνίου 1996 (2)
                  
               
            
                  2004/77/ΕΚ
               
               
                  20 Μαΐου 2005 (3)
                  
               
            
         (1)  Σύμφωνα με το πρώτο εδάφιο του άρθρου 2 της οδηγίας 94/54/ΕΚ:
      
         «Τα κράτη μέλη τροποποιούν, αν είναι αναγκαίο, τις νομοθετικές, κανονιστικές ή διοικητικές διατάξεις τους πριν από τις 30 Ιουνίου 1995, κατά τρόπον ώστε:
         
                     —
                  
                  
                     να επιτρέπουν την εμπορία των προϊόντων που είναι σύμμορφα με την παρούσα οδηγία το αργότερο την 1η Ιουλίου 1995,
                  
               
                     —
                  
                  
                     να απαγορεύουν την εμπορία των προϊόντων που δεν είναι σύμφωνα με την παρούσα οδηγία από την 1η Ιανουαρίου 1997. Ωστόσο, η εμπορία των προϊόντων των οποίων η διάθεση στην αγορά ή επισήμανση έχει γίνει πριν από την ημερομηνία αυτή και που δεν είναι σύμφωνα με την παρούσα οδηγία, μπορεί να συνεχιστεί μέχρις ότου εξαντληθούν τα σχετικά αποθέματα.».
                  
               
      
         (2)  Σύμφωνα με το πρώτο εδάφιο του άρθρου 2 της οδηγίας 96/21/ΕΚ:
      
         «Τα κράτη μέλη τροποποιούν, εφόσον συντρέχει λόγος, τις νομοθετικές, κανονιστικές και διοικητικές διατάξεις τους πριν από την 1η Ιουλίου 1996, κατά τρόπον ώστε:
         
                     —
                  
                  
                     να επιτρέψουν την εμπορία προϊόντων συμφώνων προς την παρούσα οδηγία το αργότερο την 1η Ιουλίου 1996,
                  
               
                     —
                  
                  
                     να απαγορεύσουν την εμπορία των μη σύμφωνων με την παρούσα οδηγία προϊόντων από 1ης Ιουλίου 1997. Ωστόσο, τα προϊόντα που έχουν διατεθεί στην αγορά ή επισημανθεί πριν από την εν λόγω ημερομηνία και δεν είναι σύμφωνα με την παρούσα οδηγία μπορούν να διατίθενται στο εμπόριο μέχρις εξαντλήσεως των αποθεμάτων.».
                  
               
      
         (3)  Σύμφωνα με το άρθρο 2 της οδηγίας 2004/77/ΕΚ:
      
         «1.   Τα κράτη μέλη επιτρέπουν την εμπορία των προϊόντων που συμμορφώνονται με την παρούσα οδηγία το αργότερο από τις 20 Μαΐου 2005.
         2.   Τα κράτη μέλη απαγορεύουν την εμπορία των προϊόντων που δεν συμμορφώνονται με την παρούσα οδηγία το αργότερο από τις 20 Μαΐου 2006.
         Ωστόσο, επιτρέπεται η εμπορία των προϊόντων τα οποία δεν συμμορφώνονται με την παρούσα οδηγία και των οποίων η επισήμανση έγινε πριν από την 20ή Μαΐου 2006 έως ότου εξαντληθούν τα αποθέματα.».
      
   
   
      ΠΑΡΑΡΤΗΜΑ ΙΙΙ
      Πίνακας αντιστοιχίας
      
                  Οδηγία 94/54/ΕΚ
               
               
                  Παρούσα οδηγία
               
            
                  Άρθρο 1
               
               
                  Άρθρο 1
               
            
                  Άρθρο 2
               
               
                  —
               
            
                  —
               
               
                  Άρθρο 2
               
            
                  Άρθρο 3
               
               
                  Άρθρο 3
               
            
                  —
               
               
                  Άρθρο 4
               
            
                  Παράρτημα
               
               
                  Παράρτημα I
               
            
                  —
               
               
                  Παράρτημα II
               
            
                  —
               
               
                  Παράρτημα III